ශ්‍රී ලංකා නාවික හමුදාවේ 60 වන සංවත්සරය ඉතා අභිමානවත් හා ගාම්භීර අයුරින් දෙසැම්බර් (09) වැනි දින පවත්වන බව නාවික හමුදාපති රියද් අද්මිරාල් තිසර සමරසිංහ මහතා පැවසීය.ඊට සමගාමීව පැවැත්වෙන නෞකා සඳහා වර්ණ ප්‍රදානය කිරීමේ ප්‍රධාන උත්සවය ජනාධිපති මහින්ද රාජපක්‍ෂ මහතාගේ ප්‍රධානත්වයෙන් ලබන මස 09 වැනි දින නාවික හමුදා මූලස්ථානයේදී පැවැත්වෙන බව හෙතෙම ප්‍රකාශ කළේය.කොළඹ නාවික හමුදා මූලස්ථානයේ ඊයේ (25) පැවැති මාධ්‍ය හමුවේ දී නාවික හමුදාපතිවරයා මේ තොරතුරු අනාවරණය කළේය.